ສະຫະລັດເລມການໂຈມຕີ ທາງອາກາດ ໂດຍຍົນໂດຣນ ໃນລີເບຍ(ເບງຮູບສະລາຍດ)
ສະຫະລັດປະກາດວ່າ ຕົນ​ໄດ້ໃຊ້ຍົນບໍ່ມີຄົນຂັບ ຫລືໂດຣນ ທໍາ​ການ​ໂຈມ​ຕີ​ ເປັນ​ເທື່ອ​ທໍາ​ອິດໃນລີເບຍ ໃນວັນເສົາວານນີ້.
ທ່ານ Khaled Kaim ຮອງລັດຖະມົນຕີຕ່າງປະເທດ ຂອງລິເບຍກ່າວໃນ ຕອນເຊົ້າຂອງວັນອາທິດມື້ນີ້ວ່າ ທາງ ກອງທັບໄດ້ໂຈະການປະຕິບັດງານສູ້ລົບຕ້ານພວກກຸ່ມກະ ບົດແລ້ວ ໃນເມືອງ Misrata ຊຶ່ງເປັນເມືອງທີ່ໝັ້ນຂອງ ຝ່າຍກະບົດ ທາງທິດຕາເວັນຕົກຂອງປະເທດນັ້ນ ແຕ່ບໍ່ໄດ້ຖອນອອກຈາກຕົວເມືອງໄປ ທ່ານ Kaim ກ່າວວ່າ ກໍາລັງທະຫານໄດ້ຢຸດການສູ້ລົບໃນເມືອງ Misrata ເພື່ອທີ່ຈະໃຫ້ພວກຜູ້ເຖົ້າທີ່ນໍາພາຊົນເຜົ່າ ທໍາການເຈລະຈາຕໍ່ຮອງກັບພວກກະບົດ ທ່ານ Kaim ກ່າວ ຕື່ມວ່າ ຖ້າຫາກວ່າພວກກະບົດບໍ່ຍອມແພ້ພ່າຍໃນ 48 ຊົ່ວໂມງແລ້ວ ພວກຊົນເຜົ່າກໍຈະຕໍ່ສູ້ກັບພວກກະບົດແທນ ກອງທັບຂອງລັດຖະບານເອງ ກ່ອນໜ້ານີ້ ທ່ານ Kaim ໄດ້ປະກາດວ່າ ທະຫານຈະຖອນອອກຈາກເມືອງ Misrata ໃນວັນສຸກຜ່ານມາ ຮູບສະລາຍດຂອງການຕສູກັນໃນເມືອງ Misrata ມີຄົນເສຍຊີວິດ 24 ຄົນ ໃນການສູ້ລົບກັນຢ່າງດຸເດືອດ ໃນ Misrata ເມືອງໃຫຍ່ອັນດັບ ສາມຂອງລີເບຍ ເມື່ອວັນເສົາວານນີ້ ຊຶ່ງເປັນມື້ທີ່ ສະຫະລັດປະກາດວ່າຕົນໄດ້ໃຊ້ຍົນບໍ່ມີ ຄົນຂັບ ຫລືໂດຣນ ທໍາການໂຈມຕີເປັນເທື່ອທໍາອິດໃນລີເບຍນັ້ນ ຖະແຫລງການສະບັບນຶ່ງຂອງກະຊວງປ້ອງກັນປະເທດສະຫະລັດເວົ້າວ່າ ການໂຈມຕີທາງ ອາກາດ ໂດຍຍົນບໍ່ມີຄົນຂັບ ໄດ້ເລິ່ມຂຶ້ນໃນວັນເສົາວານນີ້ ແຕ່ຖະແຫລງການບໍ່ໄດ້ບອກ ວ່າການໂຈມຕີໄດ້ມີຂຶ້ນຢູ່ບ່ອນໃດ ການໂຈມຕີທາງອາກາດຂອງສະຫະລັດຄັ້ງນີ້ເປັນພາກ ສ່ວນນຶ່ງຂອງຄວາມພະຍາຍາມ ທີ່ນໍາພາໂດຍອົງການເນໂຕ້ ເພື່ອທີ່ຈັດຕັ້ງປະຕິບັດເຂດ ຫ້າມບິນເທິງນ່ານຟ້າຂອງລິເບຍ ບ່ອນທີ່ພວກກະບົດທໍາການສູ້ລົບເພື່ອໂຄ່ນລົ້ມລັດຖະບານ ກາດດາຟີນັ້ນ ເມື່ອຕອນເຊົ້າຂອງວັນເສົາວານນີ້ ກໍາລັງເນໂຕ້ໄດ້ຖິ້ມລະເບີດໃສ່ພື້ນທີ່ຢູ່ໃກ້ໆຄ້າຍພັກຂອງ ຜູ້ນໍາລີເບຍໃນເມືອງ Tripoli ຊຶ່ງພວກນັກຂ່າວລາຍງານວ່າ ລູກລະເບີດໄດ້ທໍາລາຍທີ່ໝັ້ນ ທາງທະຫານ ແຕ່ບໍ່ມີລາຍງານວ່າ ມີການບາດເຈັບລົ້ມຕາຍໃດໆ